Akár a tiszta ivóvíz, akár a rendkívüli viharok vagy aszály, akár a hulladékhegyek, a
levegőminőség, illetve a talajminőség romlása: sokszorosan összetett, a természet törvényein
keresztül feltárható problémáink a 21. században. És nincsenek fekete-fehér megoldások.
Minél többen megértjük a hátteret és elfogadjuk azt a komplex gondolkodásmódot, amely
alapján a környezeti elemek és az őket érő hatótényezők kölcsönösen befolyásolják egymás
viselkedését, annál nagyobb az esély, hogy a Kárpát-medence a gyorsan változó
környezetben is élhető, befogadó otthonunk marad.